হাইমচর উপজেলায় গত ২ জুন অনুষ্ঠিত ইউপি নির্বাচনে ৬ ইউনিয়নের মধ্যে ৫টি ইউনিয়নে আলীগ সমর্থিত নাগরিক কমিটির প্রার্থীরা পরাজিত হন। নির্বাচনে পরাজয় মেনে না নিয়ে ১টি ইউনিয়নের ফলাফল বন্ধ ও ৩টি  ইউনিয়নের ভোট পুনঃগণনার জন্য হাইকোটে রিট আবেদন করেন। রিট আবেদনের প্রেক্ষিতে ভোট পুনঃগণনা হলে জয়ী হওয়ার সম্ভাবনা না থাকায় উপজেলায় রক্ষিত ব্যালট পেপারের প্যাকেট খুলে বিজয়ীদের ব্যালট সরিয়ে ফেলার কৌশল জানতে পেরে নব-নির্বাচিত চেয়ারম্যানদের শতশত সমর্থক গত সোম ও মঙ্গলবার ২ রাত উপজেলা কমপ্লেক্স রাত জেগে পাহারা দিয়েছে। এ নিয়ে এলাকা জনগণের মাঝে নানা মুখরোচক আলোচনা ও সমালোচনার ঝড় বইছে।  জানা যায়, নির্বাচন সংক্রান্ত মাননীয় হাইকোটের মামলা ও সুপ্রিম কোর্টে আপিল আবেদনসহ দীর্ঘ আইনি লড়াইয়ের পর গত ২ জুন অনুষ্ঠিত  হয়েছে উপজেলার ৬টি ইউনিয়নের বহু কাক্সিক্ষত ইউপি নির্বাচন। নির্বাচনে ৬ ইউনিয়নের মধ্যে ৫টি ইউনিয়নে আলীগ সমর্থিত নাগরিক কমিটির প্রার্থীরা পরাজিত হন। নির্বাচনে পরাজয় মেনে না নিয়ে ৪নং নীলকমল ইউনিয়নের ফলাফল ঘোষণা বন্ধ করে দেন আলীগ নেতারা। রিটার্নিং অফিসার আরাফাত উদ্দিনকে গভীর রাতে কোয়ার্টারের দরজা ভেঙ্গে থানায় এনে ৪ দিন পর বিজয়ী চেয়ারম্যান রতন হাজী ও উপজেলা আলীগ সহ-সভাপতি আমিনুল হক বাবুল সরকারের বিরুদ্ধে থানায় মামলা দায়ের করান। মামলার পর বিজয়ী হওয়ার সম্ভবনা না দেখে পরাজিত প্রার্থী নাছির সরদার  ১নং গাজীপুর ইউনিয়নের পরাজিত প্রার্থী হাবিবুর রহমান গাজী ও ৫নং হাইমচর ইউনিয়নের পরাজিত প্রার্থী শাহাদাৎ সরকার পৃথক প্রথকভাবে মহামান্য হাইকোটে রিট পিটিশন দায়ের করেন। গত ১৪ তারিখ হাইকোটে বিচারপতি এ এইচ এম শামছুদ্দিন চৌধুরী ও গোবিন্দ চন্দ্র ঠাকুরের বেঞ্চে এ বিষয়ে আবেদনের প্রেক্ষিত শুনানি অনুষ্ঠিত হয়। মাননীয় হাইকোট ভোট পুনঃ গণনার জন্য ৩ সপ্তাহের রুল জারি করেন। হাইকোটের রায়ের প্রেক্ষিতে ভোট পুনঃগণনা হলে বিজয়ী হওয়ার সম্ভাবনা না থাকায় উপজেলা রক্ষিত ব্যালট পেপারের প্যাকেট খুলে বিজয়ীদের ভোট সরিয়ে ফেলার একটি  সংবাদ হাইমচরে প্রচার হলে গত সোমবার ও মঙ্গলবার ২ রাত নব-নির্বাচিত চেয়ারম্যানদের সমর্থকরা সারা রাত জেগে উপজেলা কমপ্লেক্সে পাহারা দিয়েছে। একজন শীর্ষ জনপ্রতিনিধির গাড়ি রাত ১২.৩০টায় উপজেলা কমপ্লেক্সে প্রবেশ করে আবার জনতার উপস্থিতির আভাস পেয়ে ফিরে যাওয়ার ঘটনায় ব্যালট পেপারের ঘটনাটি পাহারাদারদের নিকট সত্য বলে প্রতীয়মান হয়। অবশেষে বুধবার উপজেলা হতে সরকারি ভাবে জেলা নির্বাচন অফিসে ব্যালট পেপারের সীলগালা প্যাকেট গুলো পুলিশি নিরাপত্তার মাধ্যমে নিয়ে যাওয়ায় জনতার মাঝে স্বস্তি ফিরে এসেছে। এ বিষয়টি  মূুুুুুুুুুহুর্তের মধ্যে হাইমচরে ছড়িয়ে পড়লে সাধারণ মানুষ এমকি আলীগ নেতা কর্মীদের মাঝে চরম সমালোচনার ঝড় উঠেছে।